
NIOBRARA CONVOCATION KIN 

August 14, 15, 16, 1927 anpetu hena en 
Pine Ridge Agency, S. D. Holy Cross Church 
en Niobrara Convocation omniciye tanka he 
mniciyapi. 

Hanhanna iyohi Wotapi Wakan icupi. 
Owecinhan dena Wotapi Wakan yuwakanpi 
qa wosnakaga yamnimni owicakiyapi, Bish- 
op Burleson, Bishop Roberts, Archdeacon 
Ashley. Owecinhan tona icupi kin, 231, 
148 qa 185. Qa womnaye kin tokaheya 
nonpakiya icupi kin en 10. 63; 5.49; qa toka- 
heya hanhanna cekiyapi en womnaye kin 52. 
86; qa ehake Wotapi Wakan icupi nom, 6.27; 
qa 8.76; womnaye ataya yuwitaya 84.01. 
Be etanhan 42.00 Convocation Fund en iyaya, 
qa 42.01 Native Clergy Fund en iyaya. 

Qa hanlianna cekiyapi dena owecinhan oki- 
ciya. econpi. Sunday, Dallas Shaw, Cyril 
Rouillard, P. C. Bruguier qa John DeCory; 
Monday, Andrew Whiteface, Iver Eaglestar, 
qa Joseph Whiteplume; Tuesday, Stephen 
King, Hugh Chargingbear, qa Clayton High- 
wolf. 

Anpetu Wakan liehan Bishop napin wok- 
dakapi. Bishop Roberts tokaheya wokdaka 
qa Chas. Bruguier ieska. Oyanke owasin 
ekta omaka de i 6ni tka tokata hehan owasin 
en wicai kta oyaka. Tipi wakan hiyeye cin 
token tanyan kikdepi he on woyawa^te eya; 
141 henakeca pa awicaputaka on wicayusu- 
tapi opapi oyaka. 

Bishop Burleson wokdake cin Archdeacon 
Ashley ieska. Taku yamni itancanyan caje- 
yata. 1. Christain tiwahe. 2. Woonspe. 
§. Htanipi. Taku dena on oyate iyoptapi kta 
eya. Behan Ikcewicaia oyate hektakiya ya- 
pi kte sni tka ee tokatakiya yapi kta qa on 
ocankuye dena ake pazo. 

Wicasa toktokeca tokantanhan hipi qa hena 
omniciye en wicapazopi. Rev. Dr. Anthon 
T. Gesner he Connecticut etanhan; Rev. Con- 
rad H. Gesner he St. Peter’s Sioux Falls 
etanhan; Rev. Wm. Cross St. James Chapel, 
Cannon Ball, N. D. etanhan; qa Rev. Dr. H. 


P. J. Selinger tiwahe om Chadron, Neb., 
etanhan. Nakun New York etanhan Na- 
tional Council Publicity Department etanhan 
wanji hi qa omniciye owasin en un. 

Wica kin Convocation iyotanke cin Bishop 
Burleson en Itancan iyotanka qa omniciye 
yugan. Tokaheya wowapi kaga wanji ka- 
I linigapi qa he L. M. Rouillard ee. Hehan 
Dean of Convocation he Wm. Holmes ake 
kahnigapi. John Flockhart he Dakota Wh 
ca3a Wakan tamazaska awanyake kta ake 
kahnigapi, qa John Clark he Convocation 
Fund tamazaska awanyake kta nakun ake 
kahnigapi. John Clark report kdawa, qa 
dena iwanyakapi, Guy Wilson, Allen Field- 
er qa Wm. Vlandry, qa report kin hecetu e 
yaotaninpi. John Flockhart report kdawa qa 
dena iwanyakapi, Joseph Ellis, Rueben Estes 
qa Clement White, qa report kin hecetudapi 
yaotaninpi. John Flockhart nakun Anpao 
Kin on report kdawa qa dena he on iwanya- 
kapi, Luke Gilbert, Patrick Shields qa P. E. 
Skalinder, qa report kin hecetu oyakapi. 
Anpao kin $165.00 henakeca oicazo yuha e 
heon Convocation kin de on token econpi kta 
iwokdakapi tka on woyu^tan hca wanica. 
February 1928 wahehan oicazo kin de kikde- 
gapi sni kinhan Anpao kin inajin kta e Iapi 
kahniga Board of Editors kin yaotaninpi 
De ohakam wicasa tona wowapi kin opetonpi 
qa mazaska kdajujupi. 

Convocation kin President Coolidge Au- 
gust 17 hehan Pine Ridge en i kte cin heon 
iapi wasteste etanhan ekiciyapi kta heon Bish- 
op committee wan wicakahniga qa hena deepi, 
Rev. Amos Ross, Rev. Dallas Shaw, qa Rev, 
Philip Deloria, dena Bishop kici wowapi he 
kagapi qa Tunkan^idanyanpi qupi kta. Wo- 
wapi kin kagapi qa Convocation kin icupi, 
apiyapi qa iyehantu hehan Aug. 17 hehan 
wicaka wakanpi, Bishop kin, qa woceldye 
opapi wicota om najinpi qa President Cool- 
idge hinajin hehan wowapi kin he qupi. 
Winyan kin is eya Mrs. Coolidge taku qupi. 
Odowan 108 “Wakantanka wa^te, Unkita- 


makapi Yawaste ye!” he wicakahiyayapi he- 
han President Coolidge iyoopta iyaya. 

Omniciye de nakun taku wanji ok-ttanin- 
yan hiyu kin he The Honorable Commission- 
er of Indian Affairs Charles H. Burke he en 
i qa mniciyapi kin wanji en wokdaka. Ta- 
wokdake kin ihunniyan woiyopastake iapi 
wasteste ece eya qa woba wicoie takuna un 
sini. 

Htayetu mniciyapi wanji en Bishop Burle- 
son dena wicayutokeca e yaotanin. Rev. A. 
B. Clark he wanna asnikiye kta, retire. Qa 
Rev. John B. Clark he atkuku tohe Sisseton 
hen iyotke kta. Rev. Robert Frazier he 
Rosebud, Mission, S. D. hen ye Pta. Rev. 
Paul Barbour he Cheyenne Agency hen ye 
kta. Rev. John Flockhart he Santee Mis- 
sion he koya awanyake kta. Rev. George 
Lawrence he Most Merciful Saviour, Santee. 
Neb. hen iyotke kta, Qa Rev. Cyril Rouil- 
lard he Sisseton, St. Mary’s Chapel hen yanke 
kta, qa hen kiyotke kin ohakam ptanyetu 
kinhan Wosnakaga kagapi kta. Dena hecen 
Bishop yaotanin. 

Omniciye icunhan takuku iwokdakapi yu- 
kan. “Dakota Christian un kin he ounye to- 
keca aye cin token opiiciye kta he,” he R. P. 
Frazier qa Dallas Shaw hena iwokdakapi. 
“Okolakiciye wakan tawieohan kin tokel 
yutankapica he,” he P. H. Barbour qa H. H. 
Whipple hena iwokdakapi. “Citizen wica- 
kapi he taku he,” he John Flockhart qa Dr. 
Ashley iwokdakapi. 

Convocation ihunniyan winyan kin qa Te- 
capi kin mniciyapi. Qa tokata omaka tukten 
omniciye kte cin kicopi wanica, Standing 
Rock Mission iye tokata Convocation omni- 
ciye he tawapi heon. L. M. R, 


Grace Before Meals 

Thanks be to Thee, O Lord. Feed 
the hungry, and great that all men 
every where, may seek and find the 
Living Bread which cometh down 
from Heaven. Amen. 

I API KAHNIGA TOIE KIN 

Convocation wanji ake hi qa iyaye. Taku 
Dom iatayedan on de nakaha Dakota Convo- 
cation iyotan waste unyuhapi hecen wicaun- 
dapi. _ Tokaheya kin; Tukte omniciye qa 
owacekiye kasta ed wicokcota opapi qa tinsya- 
awacinpi. Omniciye kin owasin ed nina tan- 
tanyan ai, iyotan Tipi-Wakan qais wahpe- 
okeya en owacekiye kin hena ed. Qa owace- 
kiye kin etanhan iyotan wasteste qon hena 
hahanna yamni iciyahdeya Wote sni Wotapi- 
Wakan Woecon kin hena ee. Tipi-Wakan 
kin owicajudan kin heceedan Sni, tuka otoiyo- 
hi hen awicakehan cekiyapi qon he atanin. 
Anpetu Inonpa hahanna Wotapi Wakan Woe- 
con ain ed odowan kin he tohinni itokab hecen 
taninyan ahiyayapi naunhonpi sni, clowanpi 
kin ataya waste kin heon sni, tuka otoiyohi 
odowan kin eciyatanhan WAKANTANKA 
awicakehan cekiyapi kin hee. Niobrara 
Deanery en oyate waste tona Okodakiciye 
Wakan opapi kin owasin hen unkiopeya unpi 
okihipi sni kin heon icanteunsicapi. 

Taku unman kin Anpetu Wakan hahanna 
ed Bishop token wowahokonkiye eye qon 
iyececa seececa. Oni teca ed wicasta iyecenya 
nipi kta e icicagapi kta akitapi qa on htanipi 
kte cin hee. Wasicun kin makoce tokeca en 
unyakonpi kte cin he kagapi, ehanna Dakota 
ounye kin isanpa waste undakapi sni esta on 
apiunkiciyapi kta, qa iyotan siceca wicunyu- 
hapi kin hena owotanna ihduhapi kta ca 
Christian tiwahe en cekiyapi qa htanipi kta 
onSpeiciciyapi kta ohna icahieiyapi kta cin- 
wicakiya po. 

Ded atokan Wica Omniciye qa Tecapi 
Omniciye on woyakapi kin he iyeyayapi kte. 
Napin awacinyan yawa po, iyotan Tecapi Kin 
dehan Okodakiciye Wakan unkitawapi kin 
en qa Convocation kin en wieohan tinskokeca 
yuhapi kin ambdeza po. 


ANPAO KIN OPETONPI 
. WOK A JUJU KIN 

Mazaska iwounhdakapi, qa oyate kin ma- 
zaska wieunkidapi kte cin siceundakapi. Tu- 
ka tuktekten hecon unqonpi kta wan yanke. 
Convocation en unhipi qonhan Anpao Kin on 
mazaska owicohan kin nina ^icaya wanke he- 
on mazaska opawing'e sam wikeemna sakpe 
sanpa zaptan ($165.00) unkicazopi, qa taku 
on unhdajujupi kte cin nakun wanice. Iapi 
Kahnigapi kin wadapi kin awicayuptapi iye- 
cen hetu ca wicota Anpao Kin on omakahda* 
hdajujupi, tuka mazaska wikeema nom sam 
zaptan ikiyedan henanakedan unkicupi. DE 
IWANDAKAPI KTE CIN EE: Anpao Kin 
he cetuwanjica iyopte kta. yacinpi kinhan. ni- 
kiyedan tipi kin qa unmapi kin koya Anpao 
Kin he opetonpi kta iyahnipi kta, qa ieaju- 
ju kin hena Mr. Flockhart, uyakiyapi kta. 


TECAPI CONVOCATION OPAPI 
Convocation en Tecapi kin omniciye iye 
iyatayena yuhapi. Wica kin cowahe en omni- 
ciye qa winyan kin is wakeya tawapi en, 
ba tecapi kin is Tipi Wakan kin ojupina. 
Tokata omniciye tipi wanji nina tanka cinpi 
kte. Wapazopi, pageant econpi kte kin he 
yutokecapi qa econpi sni tka heon Committee 
wan wicakagapi qa okini tokata omaka en 
Standing Rock ekta Tecapi wapazopi Pageant 
econpi kte ospaye.kin de ohankoya icah ayapi 
qa iye hakaktapi esta ecadan iye otapi kte qa 
bdihecapi kte. Wowinihanyan oiy aye kagapi. 
Mrs. Ashley taku kin de on wieohan ota 
ecom Tona tecapi kin owasin omniciye en 
uwicasi oyanke owasin etanhan ahi qa oyan- 
ke wanjikji etanhan wicota hipi. 

Tecapi makuipasise tawapi unpi iwinkta- 
dl Y. P. S. L. qa Niobrara Cross qa Pine 
Ridge August 14, 15, 16. Makuipasise akan 
owapi. Tecapi kin en Anna Lamber titancan 
qa wana omaka ota hecons’a i.yecen omniciye 
tanyan iyopte kiya ospa.ye etanhan han oihd'a- 
kapi. Report ahipi qa owasin woawacin 
iyakideced yuha skanpi. Tuwe wan wanu 
timahen i qa Tecapi kin wowicikiyake qa 
kinape Bishop nupin Tecapi kin wowicaki- 
yakapi qa ogpaye kin e icage kin okodakici- 
j ye kin en tankaya wookiye kte cin wanna 
abdezapi keyapi omniciye en opapi owasin 
wicayuskinpi qa Convocation he okitaninyan 
opapi. 

Tecapi omniciye etanhan Wica qa Winyan 
mniciyapi ekta ikiciyuskinpi wowapi ye.yapi 1 
qa winyan omniciye etanhan Mrs. DeCory 
qa Mrs. Last Horse wowapi ahipi kin nina 
iyokipipi. 

Mr. Elmer Lofstrorn Conkieakse en Rev. 
David Clark okiya skan kin lie. Tecapi kin 
wowicakiyake qa Niobrara Deanery en Y. P. 
S. L. kin he wasicun ekta Wotanin waste 
ayapi kta iyececa e.ya Miss Elizabeth Baker 
is Good Shepherd Church school en siceca 
isnana unpi qais tuwedan waonspcwicakiye 
sni unpi kin hena owicayakapi kta. 

Tecapi he oitancanpi North Dakota etan- 
han Miss Oronshey he, St. James Misson. 
Cannon Ball, N. D. etanhan qa koda wioun- 
yanpi nom. East wiyohiyanpatanhan hipi 
hena omniciye owasin en unpi qa niua wawi- 
yopastakapi. 

Anpetu Tokaheya wiyotanhan sanpa Teca 
pi kin Picnic isnana yuhapi Tourist Park wan 
ekta okahdaya woskate tona econpi qa oiyoki- 
pi qa all day suckers eyapi heecd ko yazog 
unpi. 

Tecapi kin President Coolidge wowapi toua 
kicagapi kin is eya opapi be ipiyaka ksupi qa 
wihiyayedan ikanbdaska iieua kage qa Presi- 
dent Ooolidge iyeqes niua taku ota qupi sa 
kin heon. President kin cinea John heua 
qupi qa hena Niobrara Deanery en. Y. P. S. 
L. kin he etanhan. 

Tecapi worn b aye ahipi ohdakapi kin nina 
v^aste qa $706.43 ahipi kin oyanke owasin 
etanhan mazaska ahipi Tecapi womnaye tawa- 
pi kin hee. 

Womnaye kin dena. Wilfred Lane ehake Con- 
vocation en owacekiye kin en warn nay anpi 
kin en ohnake. 

Mrs. Ashley $100 for Birthday Thank Of- 
fering on yauka keye qa womnaye kin de sau- 
na omaka ca icage kta qa 1928 en Washington 
D. C. en General Convention kinhan Hooker 
School in Mexico en hena qupi kte. 

Tecapi ehake omuieiyc kin eu tokata oma- 
ka eu Banoaupi kte kin wicakagapi. De- 
na eepi : Pres., Anna Lambert; Vice Pres., 
Thelma Garcia; See’y-Treas., Mrs. Ashley. 

Heced omaka kin de Pine Ridge en Tecapi 
omniciye iyotan waste, qa wicota opapi kin 
unyuhapi qa tona opapi owasin enanakiya 
kinkdapi kin Tecapi o spa ye kin sanpa waste 
kagapi qa ieahyapi kte qa okodakiciye wakan 
wicbhan tawa kin en tankaya wawokivapi kta 
iyowaja kin he akibdezapi. 


White Horse. South Dakota 
June 27, 1927 

Anpao Kin : Eya wayuotaninpi wacin q eya si 
tuwena takuna maqupi sni tka decana: 

Mr. qa Mrs. Dewitt, eincapi wanji te. De 
koska kin Lower Brule etanhan qa decana 
wawokiye wieohan econsipi, qa ekta iyotanke 
ciqon icunhan cinca qon" he te, qa mis ekta 
waun. Eya wicincana waste heea, iye tokiyo- 
tan eanku wan un kicagapi, qa canteunsicapi 
esta toked okihi wocekiye un keyapi. He un- 
hdohdapi kta tka, St. Mary’s owicahe ed unki- 
hapi. Rev. John Wahoyapi unkiciyustanpi. 

Hecetu kin dena on dehan taku awacanmi 
qon he dee. Bishop Crusade on oyate eced 
taku wan econunsipi qon, wowicada woicicon- 
ze wan yuteca wicasipi qa he wicasa qa winyan 
ota cante wasteyeconpi qon. Cankn kin he 
ohna tuwe picaya yaunpi qon, wakanheja wa- 
steste de wetu kin he ohna iyaye do. Qa he- 
on woonspe ota aihpeunyanpi do. Ho dehan- 
tu kin wicasa ota piya . iciconzapi South 
Dakota en, qa heon dehan tu kin taku wa- 
ste ed atanin qon he wetu kin mini ota 
hinhpaye cin on makoce unkitawapi kin wa- 
wicage hca. Wicasa qa wamakaskan ko 
cante wastepi heon ed etonwan po. Bish- 
op Cursade kin ed taku atanin ye do. Wo- 
amdeze ota tanin qa wogcod kin nina hein ed 
e wacin miye. Sanpa ed etonwanpi waste ke- 
eamin ye do. Owasin de wandakapi kin Bish- 
op Crusade kin on takuku itokeca kin amde- 
za miye. Iver Eagle Star, 

Publicity Chairman. 

MARTHA W. SOLDIER TA 

Hekta June wi kin el wiyawapi 16 hehan 
Mrs Whirlwind Soldier t a . Christian win- 
yan kin le toun kin wici.yokipi wan heca. 
W aniyetu ota Christian wicoun kin el oiglu- 
ha na ecel ogna ta. Wieohan wasteste econ 
sa na ohinni wacekiye ye sa. Wa.yazan kin 
icunhan lila wowacin tanka yuha un. Ohin- 
ni wocekiye cin wanna lila hunka sni na ia 
okihi sni icunhan nakun lowanpi nains waki- 
lapi wocekiye hena eya iyuta ece. 

Anpetu Wakan June i9 hehanl Church of 
Jesus Tipi Wakan kin el wicata wocekiye 
econpi. Rev. B. P. Lambert na Rev. H. H. 
Whipple wicahapi woecon kin ataya kiciyu- 
stanpi. 

Iye tiwahe kin el Mr. Clement Whirlwind 
Soldier nakun cunwintkupi yamnipi kin, 
Miss Emily W. Soldier, Mrs. Richenda W. 

S. LaPointe, na Miss Lena W. Soldier yu- 
kanpi. Iyuha lila wotehi yuhapi hunku aki- 
ceyapi kin lila otehi ke lo. Hececa esa Chris- 
tian Wapaha tawapi yuwankanl ikicupi awa- 
hleza. 

Takolaku lila otapi wahea lila wasteste ota 
el ahipi, Lakotapi na wasicunpi kin koya, 
na woonspe waste pazopi wan heca. 

Winyan wacinyepica wanji iyaya canna 
tuwa tohe kin el inajin kta hwo? G. D. 

Anapo duha he. Duhe kte iyececa 


ALL WHO CAN 

READ ENGLISH 

SHOULD SUBSCRIBE FOR 

South Dakota Churchman 


SEND $1 TO 

W. D. Swain, Box 517, 

Sioux Falls, S. D., 

And receive this splendid paper 
for one year. 


Anpao Kin ihdajuju qa ni kta hecinhan wan- 
caiman a wicacaje teca opawinge tonaked yu- 
he kta iyececa. Wayuotanin Itancanpi kin 
(Publicity Chairmans) apewicaunpi sni po. 
Okinni ohantehanpi kta. 


Wotapi Sr»! Itokam Wocekiye Wan 

O Itancan, wopida unnicupi. Wotekte- 
dapi kin wodwicaya ye, qa wicasa owasin, 
maka sintomniyan, Wiconi Aguyapi ni un 
kin Mahpiya eciyatanhan hi kin he odepi qa 
iveyapi kta e iceunniciyapi. Amen. 

INDIANS IN MEXICO 
“We had planned the service for 7: 00 a. , 
m.,” writes Bishop Creighton, on one of his 
country visits, “but were unable to get under 
way until 8 : 30 These delays irritated me 
when 1 first came to Mexica, and I was in- 
clined to be impatient and wanted to begin 
the service at the hour set: but now while I 
wait I can visualize Indians patiently plod- 
ding their weary way towards Church from 
far distant points in the mountains. 1 know 
that many of them have no clocks or watches, 
and would be totally unable to use them if 
they had ; so I am willing to make every al- 
lowance for inaccuracies in telling the time 
by the sun, and patiently wait until the con- 
gregation arrives. A good number were 
present at 8 : 30, some of whom had journied 
sixteen miles or more. 


At Cape Mount, Liberia, Africa, seventeen 
children were baptized by the Rev, H. A. 
Donovan on a Sunday in May. 

Work was begun in July on the new 
building for St. Anne’s Mission, El Paso, 
Texas, almost our only work for Mexicans 
along the porder. (See Dr. Burgess’ arti- 
cles in The Spirit of Missions for May and 
June, 1927. 

On a single week-day in August the visi- 
tors’ book in Trinity Church, New York, 
contained signatures from Gautemala, Porto 
Rico, Spain, and the Argentine. 


Anpetu lyolii Wowapi Wakan 
Tokel Okiyuspeya Owotanla 
Yawapi Kta* 

Yamni iyohakab Anpetu Wakan Iakeyamni. 

AnpetuWakan, September 11. Ohan. 5:34-42. 
Tka Wakantanka Taniya heoeca se on econpi 
sni. 

Anpetu tokaheya, September 12. Ohan. 6: 1-7. 
Wahpanicapi wokicanpte wicaqupi kta e Wo- 
niya yusawicaye. 

Anpetu inonpa, September 13. Ohan. 6: 8 15. 
St. Stephen takuiciye Woniya el un kin. 

Anpetu iyamni, September 14. Ohan. 7: 1-16. 
St. Stephen atewicayapi tawacinpi on oyaka. 

Anpetu itopa, September 15. Ohan. 7: 17-29. 
Israel wayaka unpi el tawacinpi. 

Anpetu izaptan, September 16. Ohan. 7: 30-36. 
Moses yusawicaye woniya kin. 

Anpetu isakpe, September 17. Ohan. 7: 37-50. 
Juda oyate taku okage oholapi woohola wo- 
wicake iciwanyakapi. 


Yamni iyohakab Anpetu Wakan lakezaptan. 

Anpetu Wakan, Septemper 25. Ohan. 9: 
32-43. 

Woniya Wakan towasake on tona wayazanka- 
pi na ivokisieapi St. Peter wnkicanpte 
wicakicahi. 

Anpetu tokaheya, September 26. Ohan. 10: 
1-18. 

Woniya Wakan Ikcewicasa akicita wan wa- 
cekiya. 

Anpetu inonpa, September 27. Ohan. 10: 
9-20. 

Ikcewicasa iyowas opapi kta yuatanin. 

Anpetu iyamni, September 28. Ohan. 10: 
22-33. 

Juda na Ikcewicasa woniya on itkokicipapi 
kin. 

Anpetu itopa, September 29. Ohan. 10: 
34-48. 

St. Michael na Ogligle oyasin. Woniya Wa- 
kan kin tiwahe wanjila wicakaga. 

Anpetu izaptan. September 30. Ohan. 11: 
1-18. 

Woniya Wakan kin watokahanpi tawacinpi 
iyoyabwicaye. 

Anpetu isakpe, October 1. Ohan. 11: 19-30. 

Hellennes tiyopa wicakiyuhloka, na cantepi 
kin Juda ekta wicayuhomni. 


Yamni iyohakab Anpetu Wakan Iaketopa. 

Anpetu Wakan, September 18. Ohan. 7: 
51-60. 

Martyr tokaheya woniya on takuiciya kin. 

Anpetu tokaheya, September 19. Ohau. 8: 
1 - 8 . 

Si cay a wicakuwapi kin he Wokiconze iyoo- 
pte kta e Woniya Wakan kin okanyan 
kaga. 

Anpetu inonpa, September 20. Ohan. 8: 
9-17. 

Na oyate wicayapi sni wau ikoyagwicaye. 

Anpetu Iyamni, St. Matthew taanpetu, Sep- 
tember 21. Ohan. 8: 18-25. 

Ember Anpetu, Woniya oil wowasake kin ma- 
zaska on opeton pica. sni. 

Anpetu itopa, September 22. Ohan. 8:i 
26-40. ^ I 

Woniya Wakan Hasapa ko ikowicayaka. 

Anpetu izantan, September 23. Ohau. 9: 
1 - 22 . 

Ember Anpetu. Woniya Wakan kin he sicaya 
wicakuwa. wan Ataya wakapa heca kaga. 

Anpetu isakpe, September 24. Ohan. 9* 
28-31. 

Ember Anpetu. Woniya kin Barnabas Waho- 
sivepi ekta ayesi. 


Yamni iyohakab Anpetu Iakesakpe. 

Anpetu Wakan, October 2. Ohan. 13: 1-13. 
Woniya Wakan kin yewicasipi oomani toka 
heya awacinwicaya. 

Anpetu tokaheya, October 3. Ohan. 13 : 14-25. 
David Cinhintku kin on Juda oyate tokaheya 
owieakiyakapi. 

Anpetu inonpa, October 4. Ohan. 13 : 26-39. 
Tuwa tona wiealapi wokajuju wicakahi kin. 

Anpetu iyamni, October 5. Ohan. 13: 40-52. 
Woniya Wakan kin tona wiealapi kin iyuskin 
wicakiya. 

Anpetu itopa, October 6. Ohan. 14: 21-28. 
Antiyoka ekta Woniya Wakan tawicoliau 
oyakapi. 

Anpetu izaptan, October 7. Ohan. 15 : 1-12. 
Iyohakab Jerusalem ekta. 

Anpetu isakpe, October 8. Ohan. 15 : 13-21. 
Wokcanpi woniya on iwahowicayapi qon ki- 
ksuyapi. 

WACEKIYE WICASTE KIN ON 

Correspondence School 

Uukitaoyatepi kin sanpa qa sanpa wokahni- 
gapi he iyahna Waeekiye Wicasta kin wooho- 
da woawaein eeeedan on wieohan en piiciyapi 
kta sni tka nakun waonspeiciyapi kinhau iwa- 
stepi kta. 

Qa wowapi otoksu ohna waeekiye wicoliau 
kihdegapi woonspe yeunyapi kta wiyeya un- 
yakonpi. 

Ookuwa kin dena wana wiyeya tinhnakapi: 

1. Wocekiye Wowapi on wooyake, taku 
tona mahed un qa token idagj^api kte ein, Da- 
kota qois Wasicuniapi ohna. 

2. Wowapi Wakan on wooyake qa taku 
tona mahed yank cin, Wasicun iapi ohna. 

3. Okodakiciye Wakan kin on wooyake Wa- 
sicun iapi ohna. 

Waeekiye wicasta qais wicasta unma tuwe 
cin kinhan, woonspe kin dena Dakota qais 
Wasicun iapi ohnayan yuha okihi. 

Tuwe de woonspe kin en opa cin kinhan 
wowapi maqupi kta. 

P. H. Barbour, Springfield, S. D. 


CORN CREEK MISSION 
Christian Unity Meetings 

June 17-20 S. Barnabas Chapel el omniciye 
waste jmhapi. Bishops’ Crusade n a Woon- 
spe W r akan (Religious Education) iwoglakapi. 
Nakun Tecapi Omniciye etanhan tonala lo- 
wanpi. 

Anpetu Wakan qonhan wikoSke na koska 
wanji kici kiciyuzapi wakan econpi, he Moses 
Mountain na Edith Marsette hena eepi. 

Nakun oitancan- kin eena apikiyapi: Pres., 
Robert B. Wound; Vice Pres., Peter Bull 
Bear; Sec., Jacob White Eyes; Wamnaye 
kin, Mrs, Angelique S. Bear;Treas., David 
Black Hawk. 

Nakun July 15-17 Gethsemane Chapel el 
Christian Unity Meeting mniciyapi. July 
15, 7.30 p. m. Opening Services by all clergy 
and Catechists. Address of welcome by 
Robert Two Elk, with Response by Mrs. 
Emily Shaw- Convocation, Pine Ridge, 
econpi kta on, el wowasi econpi kte cin hena 
wicakalinigapi. Le ohakam Robert Two 
Elk cinca koska wan £unka wakan yuslohan 
in.yankapi tha wanna zaniya anpetu le hihunni 
on wopila wocekiye ekiciyapi, na wamnayanpi 
kin $2.32 henakeca tiwahe tawa etan econpi* 

July 16 oyanke wan Wamblee el wicasa 
wanji, Mr. Quiver, he wicoicage oweeinhan 
topapi kin hena ataya 52 henakecapi, cinca na 
takojawicaye cin ataya na he wopila heon 
woyuonihan ecakiconpi. 

Sunday July 17, Holy Communion. Yu- 
wakan kin, Rev. Dallas Shaw, okiye kin Rev. 
Charles Brugier. Sermon by Rev. Henry 
Whipple. Waeekiye hipi kin 129; Wotapi 
Wakan icupi kin 79, wamnayanpi kin $4.52. 
Hehanl Mr. H. Whipple St. Andrew sunka- 
kiciyapi on iyaza omani heca he on oape wan- 
ji woglake na he wopila heca iyuskinyan kici 
on skanpi. 

Hehanl tokata omniciye kte cin he All 
Saint’s Chapel etu ekta yustanpi, lowanpi, na 
napekiciyuzapi. J. P. Y., Pub. Chmn. 


NOTICE — Special Offer! Make Money 
to i* your Women’s Society or Brotherhood ! 
Get Subscriptions to Anpao. 

For every Ten Subscriptions you get for 
Anpao Kin, for which you will receive Five 
Dollars, send to Mr. Flockhart the list of ten 
names, with only Four Dollars, and keep the 
other Dollar for the use of your Socity. 

In this way you will help both Anpao and yourselves. 


TUWE ITANCAN KIN ECIYA- 
TAN UN HE? 

Siuoe, Liberia, Africa yewicasipi obaspe en 
O wau cay a Convocation yuhapi qon enakiyapi 
qon iyeeadan, otonwe kin eceehua yusinyewi- 
cayapi halianna wanji Kru oyate kin wicota 
iye iapi tawapi ohna wicasta wakan oti kin etki- 
3 r a otonwe ok© ohna do wan upi nawicahonpi. 
Ota tehantanhan hipi, Bishop, otonwe kin 
den hi nahonpi qa he wauyaghipi. Baptisma 
qa Wicayusutapi eeawicakicon kta cinpi on 
hipi. Wicasta wakan oti kin ed tiyopa ao- 
hanziyapi kin en hipi kin hehanyan awicake- 
han dowaupi kin on otohanyan takudan iwi- 
cawingepica Sni. Wica, winyan qa siceca 50 
ikiyena otonwe tom en Tipi Wakan iyehca ici- 
ca^api, qa nakun hoksidan owayawa wan 
ehdepi qon dena heepi ca casmu oeanku kate 
kin ohna odowan ahiyaya upi. Wakagapi 
ohodapi kin enakiyapi ihdaotaninpi qa wanna 
Okodakiciye Wakan ohna Christ ihakam un- 
pi kta ihdohipi. 

De yuohanko wicayuhomnipi heca sni, tu- 
ka wieohan qa wocekiye ota econpi kin on 
deeetu. Iye oyatepi kin opa wiyohpeyata 
mniwanca opapun kahda Wotauin Waste aya- 
pi. Oyate kin dena eepi hca hekta October 
qonhan Rev. Fr. Cooper, Sinoe etanhan wan-' 
yagwicai. Wakantanka on owohdake ahi qon 
he oyate nagipi kin nina cinpi kin hee. Eya 
itokab iye etanhanpi kin wowanikiye on Wo- 
tanin Waste kin oyakapi esta Rev. Fr. Coop- 
er Okodakiciye wakan taku tona tawa on le 
cin hena wowicake qa wowasake hecen abde- 
zapi. 

I wan wicayakapi ohakam wicitawa eeiyatan- 
han Wakiconzapi icupi kta iditakapi qon sao- 
pa waonspewicakiyapi kta akipewieasipi hece- 
ca esta unman Anpetu wakan hihanna kin ed 
15 baptisma wicaqnpi qa 30 kapeya wicayu- 
sutapi. — From The Living Church, 0. C,*R. 


Nitakoda Anpao yuha he. Cinyakiye ein- 
han waste kte. 

Omaka wanji kinhan kaspapi zaptan. 


I 


24 


A N P A O— T HE DAYBREAK 

Okolakiciye Wakan kin on Wiwicawangapi Wan 


W. Tona Wowapi Wakan na 
Okolakiciye Wakan kin iye tawa- 
cinpi on kipajinpi kin hok&icala 
Baptisma wieaqupi hecetulapi §ni 
kin taku iyowalapi he. 

A. Jesus lye kaes tanka ini ecel 
Baptisma qupi sni eyapi. 

W. Le on tokel unkaynptapi he. 

A. Tokel Jesus anpetu saglogan 
qon, woecon wan Baptisma wapeto- 
keea kin heca on Wakantanka Tao- 
kolakieiye kin opeyapi unkeyapi. 

W. Nahan inonpa taku ehin kta 
he. 

A. Baptisma wakiconzapi kin he 
Wotanin Waste hanke ea Christ ka- 
na hoksieala un qon lecel waon- 
spekiye okihi sni, icin nahanhcin 
Taokolakiciye nais Wakiconzapi 
tawa kage sni. 

W. Wicohan tawa hea eeon ini 
ecel, Jesus taku iyowini^iya he. 

A. Juda Okolakiciye woope 
oyasin ohola, hoksieala qon he opa, 
na waniyetu akenonpa Passover 
(Woaeaksin) kin icu, na Itancan 
Htayetu Wotapi kage sni kin 
hehanyan icu ece. 

W. Le taku yuwieaka he! 

A Nahanhcin Wotanin Waite 
eciyatanhan wakiconzapi, Christ 
Tancan, Okolakiciye kin he, wa- 
kanyan opewioayapica ini, Iye wa- 
onspewicakiye na wawicaii sni he- 
hanyan. 

W. Okolakiciye Wakan kin 
Baptisma wicaqu kin on oecon taku 
yuha he? 

A. Akastanpi nais oputkanpi. 

W. Tokeca akastanpi he lila un- 
pi na oputkanpi aokpani unpi he. 

A. Oecon wasakala, lakai mini 
tonakeca unpi kte Gin he iyotansni 
lapi. 

W, Tokeca oputkanpi kin iyotan 
la ini he. 

A. Wowapi Wakan el he iyotan 
kta ca tukteni woope yanke ini. 

W. Nahan Okolakiciye Wakan 
kin mini ota is conala he iyotan sni 
lake cin on taku eha he. 

A. lein Christ waonspekiye tawa 
woecon nais woope econwicaii qon, 
wanji makowancaya econpica ecela 
wawicasi. 

W. Wayazankapi eciyatanhan 
taku slolunyanpi he. 

A. Tona wayazankapi na wasaka- 
pi ini hena Baptisma on Okolakici- 
ye Wakan opewieayapi, na hena 
©wicaputkanpi kta pica ini slolun- 
yanpi . 

W. Wieokaike awanyake cin na 
tiwahe tawa, hancokaya Baptisma 
wieaqupi qon hetanhan taku iyu- 
kcanpica he. 

A. Taku kin he ociqayela icun- 
han yuitanpi, na icunhan iyuha 
owicaputkanpi eeinpica ini. 

W. Okolakiciye Wakan ©tokahe 
el econ kin etanhan taku slolun- 
yanpi he. 

A. Woyakapi eciyatanhan, to- 
binni mini tona unpi kta ca waki- 
conze ini. 

W. Cyprian, Carthage el Bishop 
xrn qon, le on taku eya he? 

A- “Mini conala eia, wakpala 
mini ojula kin akiyecel wayuska 
okihi ce,” eya. 

W. Makoce otate ini wanke cin 
el woecon tukte unpi he f 

A. Pa kin mini awicakaitanpi 
na woecon kipi kecinpi kin on. 


WOONSPE IWIKCEMNA NONPA 
8ANPA SAGLOGAN 

Wicayusutapi 

W. Wicayusutapi, nais napea- 
wicaputapi eyapi kin, he taku he? 

A. Wahosiye Wakan etanhan 
woecon wan Baptisma na Itancan 
Htayetu Wotapi iyokogna econpi, 
he heca. 

W Wicayusutapi kin tokel ica- 
ga he? 

A. Wahosiye Wakanpi kin, wi- 
oasa Wouiya Wakan wieaqupi kta 
ca icagapi. 

W. Woecon wakan heca ecin- 
pica he? 

A. Ho, eein Wahoiiye Wakan 
kin, Okolakiciye Wakan icahyapi 
kte cin on taku tona econpi kin, 
hena Christ tawoonspe na towasake 
kin, na Wakantanka Taniya on 
econpi. 

W. Wowapi Wakan etanhan, lecel 
econpi kta iyececa he yuwieaka ye. 

A. Hebrew wowapi wicakicagapi 
kin na wicowoyake isakpe el. Bap- 
tisma iyokiheya cajeyatapi na 
Christ woonspe etanhan taku oto- 
kahekiyapi kin he wanji ce eyapi. 

W. Wicowoyake kin he etanhan 
oegle tokaheya na inonpa kin eya ye. 

A. “Heoii etanhan Christ woon- 
spe tokaheya tawa kin he hekta 
ehpeunyanpi, na woyustan ekta 
unyanpi kta ; wiconte wicohan on 
iyopeiciyapi, na Wakantanka wacin- 
yanpi taku ahe cin akta eunglepi 
kte sni; Baptisma eyapi woonspe 
kin, na napeawicaputakapi, na wi- 
eate cin ekicicetuwicayapi, na wo- 
yasu owihanke wanice cin.” 

W. Iapi kin le ogna taku tona 
cajeyatapi he? 

A. Taku sakpe, na hena “Christ 
siya woonspe tokaheya tawa” heca 
St. Paul keya. 

W. Napeaputakapi kin itona- 
keca na tuktel unpi he? 

A. Okolakiciye kin econ ece kin, 
he Baptisma iyokihe cajeyatapi. 

W. Wicayusutapi he taku hca 
he? 

A. Baptisma wieaqupi el wakan 
icicouzapi kin piya eyapi na yusu- 
tapi ee. 

W. Tuwe ca Wicayusutapi econ- 
pi he? 

A. Okolakiciye Wakan el wica§a 
wakan itaneanpi kin, Wahosiye 
Wakanpi qon hena, na wieihakab 
itaneanpi qon, tona lehan Bishop 
ewieunkiyapi kin hena. 

W. Ohanyanpi wowapi kin Wi- 
eo. 8 o. 12, 14, 17, etanhan, le oma- 
kiyaka ye. 

A. Samaria ekta, Philip, Dea- 
con kin he baptisma wicaqu iyo- 
hakab, WahoSiye Wakanpi kin St. 
Peter na St. John ekta yewieasipi, 
na ekta hipi na nape awioaputaka- 
pi na Woniya Wakan icupi. 

W. Letanhan taku unkonspepi 
he? 

A. Oyate kin he wacinyanpi kin 
on sanpa iwastepi kta ca yuhapi 
kta iyeeeee, ca Philip, Deacon 
kin, iye wicasa wakan heca esa wi- 
caqu okihi sni he unkonspepi. 

W. Hecel woeye kin le taku yu- 
wieaka he? 

A. Wacinyanpi lena napeawica- 
putakapi icupi kta iyececa; na in- 
onpa kin on woecon kin he wica£a 
wakanpi etanhan, owe tokapapi, 
Wahosiye Wakanpi, lenala econ 
okihipi he yuwieaka ce. 


W. St. Paul iy© eeawieakieon 
qon, he tuktel iyeunyanpi he? 

A. Ephesos ekta, tona baptisma 
icupi qon. “Palos nape on awica- 
patake na Woniya Wakan el wiea- 
hi.” (Ohan. Wico. 19, o. 6.) 

W, Waeconpi kin lena on taku 
eyepica he? 

A. Wahosiye Wakan, Wicayu- 
sutapi lena econpi kin on, lehan 
Okolakiciye Wakan el, Bishop un- 
pi kin, hena Wahosiyepi kin etan- 
han okiheya unpi kin. i§ eya econ- 
pi kta e wewasake yuhapi ce. 

Atcwicayapi Waayataninpi kin 

W. Wowapi Wakan leon taku 
eye cin, iyayustag taku eyepica he? 

A. Okolakiciye kin omaka oya- 
sin el okiwanjila econ ece kin he. 

W. Tona wowapi kagapi, na Bis- 
hop unpi kin, woyakapi kin eciya- 
tanhan, woecon kin he ignuhayela 
ehpeyapi he. 

A. Hi} 7 a, Wahosiye taanpetupi 
etanhan anpetu unkitawapi kin he- 
hanyan, nape aputakapi kin, Okola- 
kiciye kin hecetnwanjica econ ecee. 

W. Tertullian, wica6a wakan he- 
ca, St. John ohakab waniyetu wikee- 
mna saglogan ni qon tokel eya he. 

A. Tona baptisma wieaqupi kin, 
nape awicaputakapi, na Bishop wo- 
yawaste le econ kin eciyatanhan, 
Woniya Wakan icewicakiciciya eya. 

W. Le eciyatanhan ake toie 
omakiya he. 

A. Baptisma wieaqupi ohakab, 
nape aputakapi econpi, woyawaSte 
na wocekiye on, Woniya Wakan 
icekiyahan hecel tona baptisma 
on tancan wicayuskapi kin (Woni- 
ya) el awicahan kta heon. 

W. Omaka opawinge iyamni el, 
Cyprian, Carthage el Bishop un 
kin, le on taku eya he. 

A. Tona Baptisma icupi kin, he- 
na Okolakiciye itaneanpi kin el 
awicahipi, hecel wocekiye na nape 
awicaputakapi unkitawapi kin on 
Woniya Wakan icupi kta. 

W. Omaka opawinge itopa el, 
Jerome he ehan ni kin, tawoyatan- 
in oyaka yo. 

A. “Tona otonwe ciscina na ao- 
ptetu kin el WoSnakaga na Deacon 
baptisma wieaqupi kin, hena ekta- 
kta Bishop kin ieimani ya, nape awi- 
caputake na Woniya Wakan el wi- 

cahi kta icekiva.” 

•/ 

W. Le el, Jerome taku icahtag- 
ye eya he. 

A. Wicayusutjpi on ie cin icunhan, 
Wicasa Wakan owe yamni, Bishop, 
Priest na Deacon cajewicayate. 

W. Waayatanin kin le taku yu- 
atanin he. 

A. Okolakiciye kin el, Wicayu- 
sutapi kin he owancaya na ijehan 
econpi kin he. 

WOONSPE IWIKCEMNA NOM 
SANPA NAPCIYUNKA 

Wicayusutapi Nakun 

W. Wotakuye tanila kin el taku 
wanji Wicayusutapi on aohanzi he? 

A. Bakihlayapi kin he Baptisma 
aohanziye, na Woaeaksin kin he 
Itancan Htayetu Wotapi kin ao- 
hanziye cin, he iyeeel woecon wan 
(Juda okolakiciye el) Wicayusuta^ 
pi aohanziye ea yukan. 

W. Juda woyakapi eciyatanhan 
tokel eyapi he? 

A. Wakanheja waniyetu akenon- 
papi ca taninyan omuiciye itokab 
wiwieayungapi, na hok^ieapila qon, 
atkukupi wotakuye kta kewicaki- 
yapi qori, ivepi ca piya eyapi kte 
cin heon. 


W. Lukas wico. 2. o. 42 on wi- 
ea£a wan Gill wowapi kage con, 
woecon kin le on tokel eya he! 

A. “Hoksila wan, wanna wani- 
yetu akenonpa ca anpetu kin he 
wicaliea wan el ahipi, yawa§te na 
yusuta kta, na woope, wicohan wa- 
ste ko, el tanyan kta heon.” 

W. Juda wicasa wan ehanni wo- 
wapi kage cin etanhan, le on taku 
eye cin oyaka ye. 

A. “Hoksila waniyetu akenon- 
pa kinhan, woaeaksin kin opa kta 
ca he woope ce” eya. 

W. Wanikiya unkitawapi kin 
watohan woaeaksin kin opa he? 

A. “Wanna waniyetu akenonpa, 
hehan hunkakewicaye cin ob, woa- 
cak&in wotapi kin on Jerusalem 
ekta i.” 

W. Woecon kin he tokel ieaga 
he? 

A. Ehanni Okolakiciye kin ta- 
wiyukcan kip on, hoksila waniyetu 
lenakeea kinhan wicohan kin le 
opapi kta kipi iyukcan kin he 
etanhan. 

W. Israel oyate kin Moses eci- 
yatanhan tokel wawicasi he? 

A. “Iyunkan wokage mitawa 
kin, nicinca ablihelya onspewica- 
yakiye kta” eya. 

Waniyetu Tonajnag Kipipi 

W. Oyate toopepi kin eciya- 
tanhan waniyetu topa hehan tawa 
iglawapi he. 

A. Waniyetu akenonpapi kin- 
han iyewicahantu iyukcanpi. 

W. SaglaSa toopepi kin on wa- 
tohan wicaSayatapi on yugal ici- 
conze kta eyapi he? 

A. Tona waniyetu akenonpapi 
kin hehan econpi kta kipi eyapi. 

W. Hecel wakanheja wan wani- 
yetu akenonpa ca wicasayatapi wan 
anagoptan kta i<?iconze kta kipi he- 
einhan, hetanhan taku iyukcanpioa 
he? 

A. He iyeeel waniyetu iyenake- 
ca kinhan tuwa iyotan Wicasa- 
yatapi kin anagoptan kta iciconze 
okihi. 

W. Wicayusutapi woecon kin to- 
keca hecel cajeyatapi he? 

A. Hetanhan itokecapi kin on, 
lakas tuwa wacinyanpi kin on na 
wo wakan econ kte hei hecinhan wo- 
econ kin he on yuwa§akapi na yu- 
sutapi ece. 

W. Tuwa Wicayusutapi el u kta, 
itokab taku yuha kta iyececa he? 

A. Baptisma, na wo wakan wico- 
han kin on woonspe kin onspe kta, 
na Wakantanka okiye on Christian 
heca ni un kta ea woawacin yuha 
kta. 

W. Woecon kin le on Woceki- 
ye wowapi tokel eya he. 

A. “Tuwe nahahein Wicayusu- 
tapi ope kta cin na wiyeya un kin- 
han he opekiyapi he hecetu.” 

W. Wicayusutapi kin on nakun 
taku iyukcanpica he? 

A. Wicasa okolakiciye tokto- 
keca opapi tka titokan glipi kte 
cinhan, woecon kin he eciyatanhan 
on Episcopal Okolakiciye kin ope- 
wicakiyapi. 

W. Wicasa tona hececapi kin to- 
kel iyukcanpi iyececa he? 

A. Woecon kin he, Okolakiciye 
Wakan eeonwieasi kin ecela sni, 
tka taku wanji Wakantanka toie 
ognayan woecon heca keeankinpi 
kta iyececa. 


